Chunga's Revenge

Chunga's Revenge er det tredje soloalbumet til Frank Zappa, gjeve ut den 23. oktober 1970. Det første albumet til Zappa laga i 1970-åra var første gongen han hadde med seg dei tidlegare Turtles-medlemmane Flo & Eddie, og signaliserer starten på ein kontroversiell periode i historia til Zappa. Chunga's Revenge representerer både ei endring frå både dei satiriske politiske kommentarane frå arbeidet hans med The Mothers of Invention i 1960-åra og jazzfusion-stilen frå Hot Rats.

Opphavet til tittelen
Ein «chunga» var andssvak person som Zappa såg for seg i songar som «The Idiot Bastard Son». Omgrepet vart gjeve av Dan O'Brien, som Zappa var fan av i tenåra, for effekten Hiroshima-bomba hadde på seinare generasjonar.

Songane
Songane på Chunga's Revenge er varierte. Det finst to gitarjammar («Transylvania Boogie» og tittelsporet), ein blues («Road Ladies»), eit jazzmellomspel («Twenty Small Cigars») frå Hot Rats-innspelinga, og ein avantgarde live improvisasjon («The Nancy and Mary Music») som er eit utdrag frå King Kong. Fleire popsongar («Tell Me You Love Me», «Would You Go All the Way?», «Rudy Wants to Buy Yez a Drink», «Sharleena») og nokre andre fører talet på songar opp i ti. 

Dei vokale songane omhandlar sex og/eller møte med groupiar og som Zappa seier på omslaget, er ei førehandsvising av den då komande filmen og albumet 200 Motels. Delar av albumet var meint for albumet, men kom ikkje med. Fleire av desse spora, «Transylvania Boogie», «Twenty Small Cigars», «The Clap», og tittelsporet, vart spelt inn under anten Hot Rats-innspelinga, eller under innspelinga for ein oppfølgjar til Hot Rats tidleg i 1970, som aldri vart noko av. 

Andre songar frå desse innspelingane kom ut på Zoot Allures, nemleg akkompagnementet for «Friendly Little Finger», Studio Tan, akkompagnementet til «Let Me Take You To The Beach» og The Lost Episodes med originalversjonen av «Sharleena» og mogelegeins «Li'l Clanton Shuffle».

Andre «tapte» songar frå desse innspelingane er instrumentalane «Twinkle Tits» og «Bognor Regis». Eit konsertopptak av «Twinkle Tits» finst på piratkopialbum, medan den originale studioversjonen aldri er gjeven ut. «Bognor Regis» var meint som B-sida til singelen «Sharleena», men denne vart aldri gjeven ut.

Tittelsporet vart spelt av den argentiske tangogruppa Gotan Project i 2001 på debutalbumet deira La Revancha del Tango.

Gitarmelodien på «Tell Me You Love Me» er særs lik gitarmelodien på «Bwana Dik» og «Daddy, Daddy, Dadd», under «if his dick is a monster»-delen frå Fillmore East - June 1971 og 200 Motels.

Innhald

Medverkande 
 Frank Zappa – gitar, cembalo, perkusjon, trommer, vokal, Condor
 Max Bennett – bass
 George Duke – orgel, trombone, elektrisk piano, lydeffektar, vokal
 Aynsley Dunbar – trommer, tamburin
 John Guerin – trommer (berre på «Twenty Small Cigars»)
 Don «Sugarcane» Harris – elektrisk fiolin, orgel
 Howard Kaylan – vokal
 Mark Volman – vokal
 Jeff Simmons – bass, vokal
 Ian Underwood – orgel, gitar, piano, rytmegitar, elektrisk piano, altsaksofon, tenorsaksofon, pipeorgel

Produksjon 
 Produsent: Frank Zappa
 Lydteknikarar: Stan Agol, Roy Baker, Dick Kunc, Bruce Margolis
 Produksjonsassistent: Dick Barber
 Arrangør: Frank Zappa
 Plateomslag: Cal Schenkel
 Illustrasjonar: Cal Schenkel
 Fotografi: Phil Franks (omslag) og John Williams

Salslister 
Album - Billboard (Nord-Amerika)

Kjelder 
Denne artikkelen bygger på «Chunga's Revenge» frå ,  den 3. juni 2014. 
 oppgav desse kjeldene:

Bakgrunnsstoff 
 Tekst og informasjon

Frank Zappa-album
Musikkalbum frå 1970
Reprise Records-album
Engelskspråklege album
Bizarre Records-album
Album produserte av Frank Zappa